CELEX: 62002CJ0085
Language: da
Date: 2003-02-13
Title: Domstolens Dom (Anden Afdeling) af 13. februar 2003. # Kommissionen for De Europæiske Fællesskaber mod Den Franske Republik. # Traktatbrud - manglende gennemførelse af direktiv 91/439/EØF. # Sag C-85/02.

Avis juridique important

|

62002J0085

Domstolens Dom (Anden Afdeling) af 13. februar 2003.  -  Kommissionen for De Europæiske Fællesskaber mod Den Franske Republik.  -  Traktatbrud - manglende gennemførelse af direktiv 91/439/EØF.  -  Sag C-85/02.  

Samling af Afgørelser 2003 side 00000

ParterDommens præmisserAfgørelse om sagsomkostningerAfgørelse
Nøgleord

1. Traktatbrudssøgsmål - Domstolens prøvelse af søgsmålsgrundlaget - relevante forhold - forholdene ved udløbet af den i den begrundede udtalelse fastsatte frist(Art. 226 EF)2. Medlemsstater - forpligtelser - gennemførelse af direktiver - traktatbrud - begrundet med henvisning til den nationale retsorden - ulovligt(Art. 226 EF) 

Parter

I sag C-85/02,Kommissionen for De Europæiske Fællesskaber ved M. Wolfcarius, som befuldmægtiget, og med valgt adresse i Luxembourg,sagsøger,modDen Franske Republik ved G. de Bergues og S. Pailler, som befuldmægtigede, og med valgt adresse i Luxembourg,sagsøgt,angående en påstand om, at det fastslås, at Den Franske Republik har tilsidesat de forpligtelser, der påhviler den i henhold til Rådets direktiv 91/439/EØF af 29. juli 1991 om kørekort (EFT L 237, s. 1), idet den ikke har vedtaget de love og administrative bestemmelser, der er nødvendige for at gennemføre punkt 12 i bilag II til direktivet, eller i hvert fald ikke har underrettet Kommissionen om sådanne bestemmelser,harDOMSTOLEN (Anden Afdeling)sammensat af afdelingsformanden, R. Schintgen (refererende dommer), og dommerne V. Skouris og N. Colneric,generaladvokat: F.G. Jacobsjustitssekretær: R. Grass,på grundlag af den refererende dommers rapport,og efter at generaladvokaten har fremsat forslag til afgørelse den 12. december 2002,afsagt følgendeDom 

Dommens præmisser

1 Ved stævning indleveret til Domstolens Justitskontor den 13. marts 2002 har Kommissionen for De Europæiske Fællesskaber i medfør af artikel 226 EF anlagt sag med påstand om, at det fastslås, at Den Franske Republik har tilsidesat de forpligtelser, der påhviler den i henhold til Rådets direktiv 91/439/EØF af 29. juli 1991 om kørekort (EFT L 237, s. 1, herefter »direktivet«), idet den ikke har vedtaget de love og administrative bestemmelser, der er nødvendige for at gennemføre punkt 12 i bilag II til direktivet, eller i hvert fald ikke har underrettet Kommissionen om sådanne bestemmelser.2 I henhold til direktivets artikel 7, stk. 1, litra a), er udstedelse af kørekort bl.a. betinget af, at ansøgeren består en prøve til kontrol af færdigheder og adfærd samt en kundskabsprøve, jf. bilag II.3 Det fremgår af punkt 12 i bilag II til direktivet, at den kørselstid, der afsættes til adfærdsbedømmelse, under ingen omstændigheder må være under 25 minutter for kørekort af kategori A, B og B+E.4 Direktivets artikel 12, stk. 1, bestemmer, at medlemsstaterne inden den 1. juli 1994 skulle vedtage de love og administrative bestemmelser, der er nødvendige for at efterkomme direktivet fra den 1. juli 1996.5 I Frankrig er den gennemsnitlige varighed af den praktiske prøve for aspiranter til kørekort i kategori B i et administrativt cirkulære fastsat til 22 minutter.6 Kommissionen fandt, at punkt 12 i bilag II til direktivet endnu ikke var blevet gennemført i fransk ret, og indledte derfor traktatbrudsproceduren. Efter at Kommissionen i en åbningsskrivelse havde anmodet Den Franske Republik om at fremkomme med sine bemærkninger, fremsatte Kommissionen den 17. januar 2001 en begrundet udtalelse, hvori den opfordrede denne medlemsstat til at træffe de nødvendige foranstaltninger for at efterkomme direktivet inden for en frist på to måneder fra meddelelsen af udtalelsen.7 Den 28. marts 2001 meddelte den franske regering Kommissionen, at den agtede at gennemføre den omtvistede bestemmelse hurtigst muligt.8 Da Kommissionen ikke efterfølgende blev underrettet om nogen foranstaltning til gennemførelse af den pågældende bestemmelse, har Kommissionen besluttet at anlægge denne sag.9 Kommissionen har under henvisning til de forpligtelser, der i medfør af artikel 10 EF og artikel 249, stk. 3, EF påhviler medlemsstaterne, gjort gældende, at Den Franske Republik skulle træffe de nødvendige foranstaltninger for at efterkomme direktivet inden for den fastsatte frist og straks underrette Kommissionen herom.10 Den franske regering har ikke bestridt, at den ikke har gennemført direktivet inden for den fastsatte frist. Regeringen har imidlertid præciseret, at den i forbindelse med gennemførelsen er stødt på praktiske problemer, der vedrører det antal motorsagkyndige, der er nødvendige for at sikre en korrekt gennemførelse af punkt 12 i bilag II til direktivet. Der er ved at blive truffet foranstaltninger med henblik på at bringe traktatbruddet til ophør. Der er således allerede blevet ansat nye motorsagkyndige, og yderligere stillinger er blevet opslået ledige.11 Hertil bemærkes, at i henhold til fast retspraksis skal spørgsmålet om, hvorvidt der foreligger et traktatbrud, vurderes på baggrund af medlemsstatens forhold ved udløbet af fristen i den begrundede udtalelse, og at ændringer af forholdene i tiden derefter ikke kan tages i betragtning af Domstolen (jf. bl.a. dom af 17.1.2002, sag C-394/00, Kommissionen mod Irland, Sml. I, s. 581, præmis 12).12 I den foreliggende sag er det ubestridt, at Den Franske Republik ikke har truffet de nødvendige foranstaltninger for at efterkomme den begrundede udtalelse inden for den fastsatte frist.13 I øvrigt bemærkes, at Domstolen i en række afgørelser har fastslået, at en medlemsstat ikke kan påberåbe sig bestemmelser, fremgangsmåder eller forhold i sin nationale retsorden til støtte for, at et direktiv ikke er blevet gennemført inden for den fastsatte frist (jf. bl.a. dom af 7.11.2002, sag C-352/01, Kommissionen mod Spanien, Sml. I, s. 10263, præmis 8).14 Der må herefter gives Kommissionen medhold.15 Det må således fastslås, at Den Franske Republik har tilsidesat de forpligtelser, der påhviler den i henhold til direktivet, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme punkt 12 i bilag II til direktivet. 

Afgørelse om sagsomkostninger

Sagens omkostninger16 I henhold til procesreglementets artikel 69, stk. 2, pålægges det den tabende part at betale sagens omkostninger, hvis der er nedlagt påstand herom. Da Kommissionen har nedlagt påstand om, at Den Franske Republik tilpligtes at betale sagens omkostninger, og Den Franske Republik har tabt sagen, bør det pålægges den at betale sagens omkostninger. 

Afgørelse

På grundlag af disse præmisserudtaler og bestemmerDOMSTOLEN (Anden Afdeling)1) Den Franske Republik har tilsidesat de forpligtelser, der påhviler den i henhold til Rådets direktiv 91/439/EØF af 29. juli 1991 om kørekort, idet den ikke inden for den fastsatte frist har vedtaget de love og administrative bestemmelser, der er nødvendige for at efterkomme punkt 12 i bilag II til direktivet.2) Den Franske Republik betaler sagens omkostninger.